Ekspedisjon 20 - Krise i Ørkenen

Dagens mission gik til ørkenen øst for Stone Upon Hill, og vi var nærmest i kamp fra start til slut.

Vi tog hestene med ud i ørkenen. Allerede her viste Fionas hest Ferdinand sin 'panache' efter sommerens gode behandling.

På vej ud i ørkenen blev flere af os så udmattede at sten ikke længere var sten. Sand og sten gik i ét. Dybt forvirrende.

```
Note: Ørkenens sand var af en lys og utroligt finkornet kvalitet, som reflekterede solens kraftige lys. En sandkvalitet som kan vise sig nyttig til diverse formål i smedjen; slibning, smelting og som modvægt. Guzgul tog en pose sand med hjem, men til stor skuffelse vil hun bruge sandet til at lave bomber. Jeg ser stadig frem til den dag hun får øjnene op for det traditionelle smedehåndværk.

```

Mellem sanddynerne fandt vi et skib, midt i ørkenen. Her mødte vi fire ryttere og fire bueskyttere. Ritz gamle venner fra Soskni havde sat camp op i et 100ft højt tårn for at undslippe tågen, og havde de seneste mange uger looted næsten alle skibene i regionen for guld og magiske genstande. Kun ét skib manglede at blive undersøgt. Muligvis et ekstra farligt skib.

Lederen af banden hed Vic de Rouge. Irriterende navn. Han havde et evigt smil klistret på sine læber. Irriterende smil. Vi valgte at tørre smilet af ham med bomber og magi. Vic de Rouge viste sig som en kraftfuld magiker og tilbeder af 'den smilende gud' med dødbringende fireballs som sit foretrukne våben. Mange af hestene døde, men Fionas hest Ferdinand dansede med lethed udenom alle farer.

Mens Figma, Antonio og Ignur kæmpede nede på jorden mod bueskyttere og en kraftig dragonborne, flygtede Vic de Rouge op i tårnet. Guzgul fulgte efter ham - kravlede op på ydersiden af tårnet med sine nye mekaniske handsker for at udfordre troldmanden mano e mano.

Fiona var allerede hårdt skadet da hun begyndte at kravle op i tårnet, men det ændrede ikke på at hun var fuldstændigt frygtløs. Da hun åbnede lemmen til troldmandens kammer, skete det forfærdelige. Vic de Rouge stod klar med en Fireball. Et flammehav væltede ned ad trappen, og da jeg kom frem, var der kun aske tilbage.

Samtidig havde Guzgul kastet sig ind i kampen. Hun blev også overvundet af troldmanden, og det eneste der reddede ham fra sin sikre død var klatrehanskernes hydrauliske greb der holdt fast i tårnet selvom hun var bevidsltøs.

Til sidst fik Ignur, Figma og Antonio overvundet troldmanden. Antonio var dagens helt idet han slyngede sig ud over tårnets kant i et lagen, for at kaste en healing potion i munden på Guzgul få sekunder før det var for sent.

Først da kampen var færdig meldte sorgen sig.

Tårene løb ned ad kinnerne mens vi samlede asken.

Vi udforskede tårnet. En kæmpe krystal hang spændt ud mellem to kæder i midten af tårnet, knust, med hul i.

Ellers var der kister med guld og våben. Specielt ét af våbnene virkede utroligt kraftigt: Dragonbornens sværd skød thunderwaves, da han talte til det på abyssal. Figma tog sværdet med hjem og vil undersøge det nærmere. Antonio fandt en konvolut i Vics lomme - en sort konvolut med runer på - thieves' cant.

Hjemme på Stone-Upon-Hill drak vi sørge-glaag for Fiona - må hendes minde leve til evig tid.

```
Noter fra GuzGul:
- Magiske sten lignede den var knust af at skyde noget med stor kraft fra sig
- Hr. irriterende-smil påstod at skib lignede at de havde med sig "alt hvad disse folk ejede"
- Skibe synes at være blevet "væltet"

```